b'\n_START_ARTICLE_\nNo\xc3\xa9 Acosta Rivera\n_START_SECTION_\nCariera\n_START_PARAGRAPH_\nNo\xc3\xa9 Acosta a terminat junioratul la echipa madrilen\xc4\x83 Real Madrid. Prima lui echip\xc4\x83 la nivel de seniori a fost un club din liga a V-a, Club Deportivo Colonia Moscard\xc3\xb3. Apoi a progresat spre liga a IV-a la a treia echip\xc4\x83 a lui Atletico Madrid. Apogeul carierei pentru Acosta a \xc3\xaensemnat evolu\xc8\x9bii pentru Real Murcia B \xc8\x99i Deportivo Alvala, \xc3\xaen liga a III-a spaniol\xc4\x83. \xc3\x8entre 2007 \xc8\x99i 2009 a revenit \xc3\xaen liga a IV-a, evolu\xc3\xa2nd pentru Almeria B \xc8\x99i FC Motril._NEWLINE_\xc3\x8encep\xc3\xa2nd cu luna ianuarie a anului 2010 No\xc3\xa9 Acosta a fost transferat de divizionara secund\xc4\x83 din Rom\xc3\xa2nia, U Cluj devenind astfel primul spaniol din istoria acestei echipe.'